text: Sjældenhed i Skærup zoo 
  28 marts 2014 kl. 17.20
  Publikum kan opleve en sjældenhed i Skærup zoo: Løvehalemakakkerne har fået en unge.
  Løvehalemakakkerne er af en af de mest truede abearter.
  - Man regner med, at der kun er godt 2.000 tilbage i naturen, siger Karina Schou fra Skærup Zoo.
  Løvehalemakak-hunnen kom til Skærup Zoo fra en zoo i Tyskland, hvor hun var blevet udstødt af sin flok, og derfor var blevet godt forkælet af dyrepasserne.
  - Da hun kom hertil, var hun meget menneskepræget, og havde blandt andet lært at sutte på tommelfingeren for at få en godbid. Det er ikke normal løvehalemakak adfærd, så vi var meget spændte på, om hannen ville acceptere hende, og om hun kunne opfostre unger, siger Karina Schou. 
  Men makakparret har vist sig at være de perfekte forældre.
  Skærup zoo har sæsonåbning i morgen.
  